Bergh het selfmoordbrief agter gelaat | Maroela Media
Die sanger Zirk Bergh wat twee mense Saterdag in Potchefstroom doodgeskiet en sy vrou beseer het voordat hy homself geskiet het, het glo 'n selfmoordbrief agter gelaat.
Bergh het Deon Kondos (23) en dr. Charl du Randt (34) doodgeskiet. Du Randt was Bergh se eksvrou, Nicolette (26), se huidige man. Nicolette is ook geskiet en sy is steeds in 'n kritieke toestand in die hospitaal.
"Bergh het 'n afspraak gehad om sy agtjarige dogtertjie Saterdagoggend by Kondos se kantoor te ontmoet," het kapt. Pelonomi Makau, woordvoerder van die polisie gesê.
Toe Nicolette, Du Randt en die dogtertjie omstreeks 08:00 opdaag, het Bergh 'n vuurwapen te voorskyn gebring en sy dogtertjie aangesê om by die kantoor van die Suid-Afrikaanse Vrouefederasie (SAVF) in te hardloop. Klik hier om meer te lees.
Bergh het glo in die selfmoordbrief aangevoer sy eksvrou het hom nie toegelaat om sy dogtertjie gereeld te sien nie.
Thandi Modise, premier van Noordwes, het die moorde veroordeel en het die voorval as skokkend beskryf. Sy doen 'n beroep op alle mans wat druk in hul persoonlike verhoudings ervaar om berading en professionele hulp te kry eerder as om gewelddadig te raak.
Sanger skiet drie, pleeg selfmoord
sanger Zirk Bergh
Min daag op vir uitsending van Mandela-begrafnis
So het ons "helde" ook maar net voete van klei. Niemand het die reg om iemand anders se lewe te neem nie.
Ons moet onthou dat elke egskeiding twee stories het.Soms is die vrou moedswillig/afdreigend/nie samewerkend!Die pa wil net sy kind sien.(Waarvoor hy liewer as die lewe het)maar daar is altyd een of ander verskonings!Welsynwerkers/werksters nie onskuldig!Hul kies wie hul wil glo!En wie se kant vat die welsynwerker/werkster se kant.DAN KOM FRUSTRASIES!Zirk het dalk niemang gehad om mee te praat-daaroor het niks meer vir hom sin gemaak!
Nie vir my om te oordeel, my mening alleen. Die voorkoms vertel n storie?
Mens kan nie moord rasionaliseer nie wienie.
Dit is 'n gruwelike ding wat gebeur het.
Dis snaaks hoe 'n mens se persepsie verander as jy die slagoffers ken, dan raak dit meer persoonlik. Zirk was saam met my op skool. Ek lees vandag hulle wou sy karavaan of camper van konfiskeer omdat hy nie onderhoud kon betaal nie. Hy het glo al sy geld gebruik op regskostes om sy kind te sien. As hulle die karavaan verkoop het, sou hy geen dak oor sy kop gehad het nie en dus nog minder kans gehad het om sy dogtertjie te sien. Dit was seker die strooi wat die kameel se rug gebreek het en ek dink… Lees meer »